Fribourg (kantón)

Fribourg [fribúr] (po francúzsky) alebo Freiburg [frajburg] (po nemecky) je kantón, ktorý sa nachádza na západe Švajčiarska. Hlavným mestom je Fribourg (Freiburg). Väčšina obyvateľov kantónu hovorí po francúzsky, ale na severovýchode žije nemecky hovoriace obyvateľstvo, preto má kantón (na kantonálnej úrovni) dva úradné jazyky – francúzštinu a nemčinu. Rozlohou je 8. najväčší kantón vo Švajčiarsku. Topograficky možno kantón rozdeliť na dve časti: kopcovité územie na severe a západe, ktoré je súčasťou Švajčiarskej plošiny a na juhu hornaté územie Bernských Álp. Freiburg je prevažne poľnohospodárska oblasť. Vyrábajú sa tu najmä mliečne výrobky, syry, čokoláda ale aj tabak, ovocie a obilniny. Administratívne členenie Kantón je rozdelený na 7 okresov: Broye, hlavné mesto Estavayer-le-Lac Glâne, hlavné mesto Romont Gruyère (nemecky Greyerz), hlavné mesto Bulle Sarine (nemecky Saane), hlavné mesto Fribourg See (francúzsky District du Lac), hlavné mesto Murten Sense (francúzsky Singine), hlavné mesto Tafers Veveyse (nemecky Vivisbach), hlavné mesto Châtel-Saint-Denis Demografia Kantón je v kontraste s prevažne protestantskými kantónmi Vaud na západe a Bern na východe, pretože obyvateľstvo tvoria prevažne rímskokatolícky veriaci (70 %) s protestantskou minoritou (15 %). Dve tretiny obyvateľstva používa francúzštinu najmä na severe územia. Jedna tretina obyvateľstva hovorí alemančinou (nemecký dialekt), ktorá je rozšírená na východe územia. Medzi najväčšie sídla patrí hlavné mesto Fribourg (34 500) a mesto Bulle (18 000). Referencie Tento článok je čiastočný alebo úplný preklad článku Canton of Fribourg na anglickej Wikipédii. Iné projekty Commons ponúka multimediálne súbory na tému Fribourg (kantón)